Josu Azpillaga

**Josu Azpillaga Labaka** (Azpeitia, Gipuzkoa, 1973), CodeSyntax enpresako informatikaria da, besteak beste Egunean Behin aplikazioaren sortzailea.

## CodeSyntax-eko Informatikaria 
[thumb|[Egunean behin (lehiaketa)|Egunean behin]]
Euskara eta berrikuntzarekin lotutako hainbat aplikazio sortu ditu CodeSyntax enpresaren barruan, betiere software librean eta euskaradun eleaniztasunaz.  2000. urtean enpresa sortu zutenen artean zeuden Eneko Astigarraga, Luistxo Fernandez eta Gari Araolaza. Enpresaren bezero nagusiak euskalgintzakoak izan dira, eta oraindik ere badira: euskarazko elkarte eta komunikabideak,, Udako Euskal Unibertsitatea, Elhuyar... Horrela, eragile askoren aplikazioak sortu ditu Codesyntaxek: Tokikom sareko komunikabideen plataforma komuna, *Mihiluze* saioaren *app*-a, Gurot *app*-a, *Appa hi!*, Euskarabenturaren *app*-a, Mendiak *app*-a...

Codesyntax-en beste aplikazio hauek ere aipagarriak dira:
* Sustatu: euskarazko blog aitzindaria.
* Mendiak.eus: Euskal Herriko mendiak. 2.995 mendiei buruzko informazioa eskaintzen du euskaraz eta lizentzia librearekin (CC-BY-SA).
* Ahotsak.eus: euskararen ahozko ondarea eta herri hizkerak bildu, grabatu, katalogatu eta hedatzea helburu duen ekimen bat da.
* Txoriak.eus: Euskal Herriko hegaztiei buruzko gunea
* Umap: 2010etik 2023ra bitarte Twitterren euskaraz argitaratu ziren txioak bilatu, filtratu eta aztertu zituen web-zerbitzua izan zen. 

## Egunean behin jokoa 
[thumb|**[Egunean behin (lehiaketa)|Egunean Behin** aplikazioaren pantailak]]Azpillagak sortutako aplikazio informatikorik ospetsuena Egunean Behin tribial jokoarena izan daiteke. Lehiaketa horretako galdera-erantzunak mugikorraren bidez erantzuten dira. 2019ko udan 10.000 erabiltzaile zituen Egunean Behin jokoak. 2020ko otsailean aplikazioak 70.000 partaide lortu zituen.

## Euskarazko txioen analisia: UMAP 
[thumb|[Umap|UMAP logoa.]]
Umap  web-zerbitzu bat izan zen, umap.eus webgunean Twitterren 2010tik 2023ra arte euskaraz argitaratu ziren txioak bilatu, filtratu eta aztertzeko. Epe hartan bildutako txioen datuak ikaragarriak dira: **70.000 euskal txiolari** potentzial detektatu zituzten; horietako **23.000 inguru aktiboak** izan ziren eta euskaraz txiokatzen jardun zuten; guztion artean **74.153.662 txio** bota zituzten, **%37,8 euskaraz (euskarazko 28.038.870 txio guztira)**. Hori guztiori Umapen datu-basean gordeta dago, euskal txiolarien 13 urteko datu-base historikoa, etorkizunean edonork egin nahi duen edozein azterketa soziologiko, linguistiko edo antropologikorako prest geratu zena. 

## Euskarazko hedabideen azterketa 
Euskal Herriko Unibertsitateko **NOR** ikerketa taldearekin lankidetzan euskarazko komunikabideen azterketa sakona egin zuten eta *Euskarazko hedabideak* izenburuko liburua argitaratu zuten 2011n Azpillagak  Edorta Aranak eta Josu Amezagak 

Lan-ildo horren barruan Hekimen Euskal Hedabideen Elkartearen barruko komunikabideen jarraipena egin zuen urtez urte 2017tik 2024ra bitartean, eta azterketa horien datuak argitaratu zituzten:

## Sariak 
[thumb|[Egunean behin (lehiaketa)|Egunean Behin (Argia Sariak, 2020)]]

* 2020: Argia saria. INTERNET: “Egunean Behin” aplikazioa (CodeSyntax).
* 2020: Rikardo Arregi Komunikazio saria. “Egunean Behin” aplikazioa.
* 2012: Ibilaldian omendua teknologia berrietan euskara sartzeko egindako lanengatik (Aurki, Sustatu, Codesyntax). Beste hauekin batera: Lapurdiko Harluxetar lehengusu ingeniariak: Klaudio Harluxet eta René Harluxet; UEUko Informatika saila: Olatz Arbelaitz; EHUko Donostiako Informatika Fakultatea: Iñaki Alegria eta Kepa Sarasola; EHUko Aholab Taldea: Inma Hernaez; puntueus: Iratxe Esnaola; kaixo.com: Aitor Lopez de Aberasturi; Erentzun ikastola: Fultxo Crespo; Hachtibista, sare sozialak: Gorka Julio; Euskal Jakintza: Maite Goñi.

## Erreferentziak 
## Ikus, gainera 
* Luistxo Fernandez
* Asier Sarasua
* Gari Araolaza
* Eneko Astigarraga
* Maite Rementeria

## Kanpo estekak 
* Josu Azpillaga Labaka Inguma datu-basean. Zazpi artikulu, 5 hitzaldi liburu bat eta ikastaro bat